CELEX: 32009R0068
Language: lt
Date: 2009-01-23 00:00:00
Title: 2009 m. sausio 23 d. Komisijos reglamentas (EB) Nr. 68/2009, kuriuo devintąjį kartą su technikos pažanga derinamas Tarybos reglamentas (EEB) Nr. 3821/85 dėl kelių transporto priemonėse naudojamų tachografų (Tekstas svarbus EEE)

24.1.2009   
            
            
               LT
            
            
               Europos Sąjungos oficialusis leidinys
            
            
               L 21/3
            
         
      KOMISIJOS REGLAMENTAS (EB) Nr. 68/2009
   2009 m. sausio 23 d.
   kuriuo devintąjį kartą su technikos pažanga derinamas Tarybos reglamentas (EEB) Nr. 3821/85 dėl kelių transporto priemonėse naudojamų tachografų
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1985 m. gruodžio 20 d. Tarybos reglamentą (EEB) Nr. 3821/85 dėl kelių transporto priemonėse naudojamų tachografų (1), ypač į jo 17 straipsnio 1 punktą,
   kadangi:
   
               (1)
            
            
               Reglamento (EEB) Nr. 3821/85 1 B priede pateikiami kelių transporto priemonėse naudojamų tachografų gamybos, bandymo, montavimo ir patikros techniniai reikalavimai.
            
         
               (2)
            
            
               Skiriant daug dėmesio bendram sistemos saugumui ir jos įdiegimui transporto priemonėse pagal Reglamentą (EEB) Nr. 3821/85, 1 B priedas turėtų būti papildytas tam tikrais techniniais reikalavimais, kad šio priedo reikalavimus atitinkančius tachografus būtų galima įdiegti M1 ir N1 kategorijų transporto priemonėse.
            
         
               (3)
            
            
               Šiame reglamente numatytos priemonės atitinka pagal Reglamento (EEB) Nr. 3821/85 18 straipsnį įsteigto komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EEB) Nr. 3821/85 1 B priedas iš dalies keičiamas taip:
   
               1)
            
            
               I skyriuje įterpiamas šis apibrėžimas:
               
                           „rr)
                        
                        
                           „adapteris“ – tai tachografo dalis, nuolat siunčianti transporto priemonės greičio ir (arba) nuvažiuoto atstumo signalą, kuri yra:
                           
                                       —
                                    
                                    
                                       įrengta ir naudojama tik M1 ir N1 kategorijų transporto priemonėse (kaip nurodyta Tarybos direktyvos 70/156/EEB II priede), kurios buvo pirmą kartą eksploatuotos nuo 2006 m. gegužės 1 d. iki 2013 m. gruodžio 31 d.:
                                    
                                 
                                       —
                                    
                                    
                                       įrengta transporto priemonėse, kuriose mechaniškai neįmanoma įrengti kitos rūšies judesio jutiklio, kuris kitais atžvilgiais atitinka šio priedo ir jo 1–11 priedėlių reikalavimus:
                                    
                                 
                                       —
                                    
                                    
                                       įrengta tarp transporto priemonės bloko ir tos dalies, kurioje gaunami integruotų daviklių ar kitų sietuvų kuriami greičio (atstumo) impulsai.
                                    
                                 
                     
                  Transporto priemonės bloko atžvilgiu adapterio veikimas yra toks pat, koks būtų prie transporto priemonės bloko prijungus judesio jutiklį, atitinkantį šio priedo ir 1–11 priedėlių nuostatas.
               
               
                  Naudojant tokį adapterį anksčiau minėtose transporto priemonėse turi būti įmanoma įdiegti ir tinkamai naudoti transporto priemonės bloką, atitinkantį visus šio priedo reikalavimus.
               
               
                  Tokiose transporto priemonėse tachografas susideda iš laidų, adapterio ir transporto priemonės bloko.“
            
         
               2)
            
            
               V skyriaus 2 skirsnio 250 reikalavimas pakeičiamas taip:
               
                           „250.
                        
                        
                           Plokštelėje pateikiama bent tokia informacija:
                           
                                       —
                                    
                                    
                                       patvirtinto montuotojo pavardė ar dirbtuvės pavadinimas, adresas ar gamintojo pavadinimas,
                                    
                                 
                                       —
                                    
                                    
                                       transporto priemonės charakteristikos koeficientas: „w = … imp/km“,
                                    
                                 
                                       —
                                    
                                    
                                       tachografo konstanta: „k = … imp/km“,
                                    
                                 
                                       —
                                    
                                    
                                       padangų efektyvusis apskritimo ilgis: „l = … mm“,
                                    
                                 
                                       —
                                    
                                    
                                       padangų dydis,
                                    
                                 
                                       —
                                    
                                    
                                       transporto priemonės charakteristikos koeficiento ir padangų efektyviojo apskritimo ilgio nustatymo data,
                                    
                                 
                                       —
                                    
                                    
                                       transporto priemonės identifikavimo numeris,
                                    
                                 
                                       —
                                    
                                    
                                       transporto priemonės vieta, kurioje įdiegtas adapteris, jei toks yra,
                                    
                                 
                                       —
                                    
                                    
                                       transporto priemonės vieta, kurioje įdiegtas judesio jutiklis, jei jis neprijungtas prie pavarų dėžės arba jei nenaudojamas adapteris,
                                    
                                 
                                       —
                                    
                                    
                                       laido tarp adapterio ir transporto priemonės vietos, iš kurios gaunami impulsai, spalva,
                                    
                                 
                                       —
                                    
                                    
                                       adapteryje įtaisyto judesio jutiklio serijos numeris“.
                                    
                                 
                     
         
               3)
            
            
               V skyriaus 2 skirsnyje pridedamas šis reikalavimas:
               
                           „—
                        
                        
                           250a.
                        
                     
                           —
                        
                        
                           Įrengimo plokštelės transporto priemonėse su adapteriais arba transporto priemonėse, kuriose judesio jutiklis nėra prijungtas prie pavarų dėžės, pritvirtinamos jas įrengiant. Kitose transporto priemonėse įrengimo plokštelės su nauja informacija pritvirtinamos per patikrą, atliekamą po įrengimo.“
                        
                     
         
               4)
            
            
               Po 11 priedėlio pridedamas 12 priedėlis, kaip nustatyta šio reglamento priede.
            
         2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   Reglamentas taikomas 6 mėn. po jo paskelbimo datos.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2009 m. sausio 23 d.
      
         
            Komisijos vardu
         
         Antonio TAJANI
         
         
            Pirmininko pavaduotojas
         
      
   
   
      (1)  OL L 370, 1985 12 31, p. 8.
   
      PRIEDAS
      
         12 priedėlis
         M1 IR N1 KATEGORIJŲ TRANSPORTO PRIEMONIŲ ADAPTERIAI
         TURINYS
         
                     1.
                  
                  Santrumpos ir susiję dokumentai
               
                     1.1.
                  
                  Santrumpos
               
                     1.2.
                  
                  Standartai
               
                     2.
                  
                  Bendros adapterio charakteristikos ir funkcijos
               
                     2.1.
                  
                  Bendrosios ypatybės
               
                     2.2.
                  
                  Funkcijos
               
                     2.3.
                  
                  Apsauga
               
                     3.
                  
                  Tachografui keliami reikalavimai, kai įdiegiamas adapteris
               
                     4.
                  
                  Adapterio konstrukcija ir funkciniai reikalavimai
               
                     4.1.
                  
                  Sąsaja ir greičio impulsų adaptavimas
               
                     4.2.
                  
                  Įeinančių impulsų perdavimas į įtaisytą judesio jutiklį
               
                     4.3.
                  
                  Įtaisytas judesio jutiklis
               
                     4.4.
                  
                  Apsaugos reikalavimai
               
                     4.5.
                  
                  Veikimo charakteristika
               
                     4.6.
                  
                  Medžiagos
               
                     4.7.
                  
                  Žymėjimas
               
                     5.
                  
                  Tachografo įrengimas, kai naudojamas adapteris
               
                     5.1.
                  
                  Įrengimas
               
                     5.2.
                  
                  Plombavimas
               
                     6.
                  
                  Tikrinimai, patikros ir remontas
               
                     6.1.
                  
                  Periodinės patikros
               
                     7.
                  
                  Tachografo tipo patvirtinimas, kai naudojamas adapteris
               
                     7.1.
                  
                  Bendrosios nuostatos
               
                     7.2.
                  
                  Funkcionavimo pažymėjimas
               1.   SANTRUMPOS IR SUSIJĘ DOKUMENTAI
         1.1.   Santrumpos
         
                     TBN –
                  
                  
                     turi būti nustatyta
                  
               
                     TPB –
                  
                  
                     transporto priemonės blokas
                  
               1.2.   Standartai
         
            ISO16844-3 Kelių transporto priemonės. Tachografų sistemos. 3 dalis. Judesio jutiklio sąsaja
         
         2.   BENDROS ADAPTERIO CHARAKTERISTIKOS IR FUNKCIJOS
         2.1.   Bendrosios ypatybės
         
                     ADA_001
                  
                  
                     Adapteris nuolat teikia tikslius transporto priemonės greičio ir nuvažiuoto atstumo duomenis prijungtam TPB.
                     Adapteris skirtas tik toms transporto priemonėms, kuriose pagal šį reglamentą turi būti įrengtas tachografas.
                     Adapteris įrengiamas ir naudojamas tik (rr) nurodytų tipų transporto priemonėse, kuriose mechaniškai neįmanoma įdiegti kitos rūšies judesio jutiklio, kurio kitais atžvilgiais atitinka šio priedo ir jo 1–11 priedėlių nuostatas.
                     Adapteris nėra mechaniškai susiejamas su judančia transporto priemonės dalimi, kaip reikalaujama šio priedo 10 priedėlyje (3.1 skirsnyje), bet sujungiamas su integruotais greičio (atstumo) impulsus kuriančiais davikliais ar kitais sietuvais.
                  
               
                     ADA_002
                  
                  
                     Patvirtinto tipo judesio jutiklis (pagal šio priedo VIII skirsnio „Tachografų ir tachografo kortelių tipo patvirtinimas“ nuostatas) įrengiamas adapterio korpuse, kuriame taip pat turi būti impulsų konverteris, perduodantis įeinančius impulsus į įtaisytą judesio jutiklį. Įtaisytas judesio jutiklis sujungiamas su TPB taip, kad TPB ir adapterio sąsaja atitiktų ISO16844-3 standarto reikalavimus.
                  
               2.2.   Funkcijos
         
                     ADA_003
                  
                  
                     Adapteris atlieka šias funkcijas:
                     
                                 —
                              
                              
                                 įeinančių greičio impulsų susiejimas ir adaptavimas,
                              
                           
                                 —
                              
                              
                                 įeinančių greičio impulsų perdavimas į įtaisytą judesio jutiklį,
                              
                           
                                 —
                              
                              
                                 visos įtaisyto judesio jutiklio, perduodančio tikslius judėjimo duomenis į TPB, funkcijos.
                              
                           
               2.3.   Apsauga
         
                     ADA_004
                  
                  
                     Adapteriui nėra suteikiamas apsaugos pažymėjimas pagal judesio jutiklio bendrąjį apsaugos tikslą, nustatytą šio priedo 10 priedėlyje. Adapteriui taikomi apsaugos reikalavimai, nurodyti šio priedėlio 4.4 skirsnyje.
                  
               3.   TACHOGRAFUI KELIAMI REIKALAVIMAI, KAI ĮDIEGIAMAS ADAPTERIS
         Šiame ir tolesniuose skyriuose pateikti reikalavimai rodo, kaip turi būti suprantami reikalavimai, kai naudojamas adapteris. Atitinkami reikalavimų numeriai nurodyti skliausteliuose.
         
                     ADA_005
                  
                  
                     Bet kokios transporto priemonės tachografas su adapteriu turi atitikti visas šio priedo nuostatas, nebent šiame priedėlyje nurodyta kitaip.
                  
               
                     ADA_006
                  
                  
                     Jei yra įdiegtas adapteris, tachografą sudaro laidai, adapteris (vietoj judesio jutiklio) ir TPB (001).
                  
               
                     ADA_007
                  
                  
                     Įvykių ir (arba) gedimų nustatymo funkcija tachografe nustatoma taip:
                     
                                 —
                              
                              
                                 „maitinimo nutrūkimo“ įvykis užfiksuojamas TPB ne kalibravimo režimu, kai įtaisyto judesio jutiklio maitinimas nutrūksta ilgesniam kaip 200 milisekundžių laikui (066);
                              
                           
                                 —
                              
                              
                                 jei adapterio maitinimas nutrūksta ilgesniam nei 200 ms (milisekundžių) laikui, tam pačiam laikui nutrūksta ir įtaisyto judesio jutiklio maitinimas. Adapterio pertraukiklio ribines vertes nustato adapterio gamintojas;
                              
                           
                                 —
                              
                              
                                 „duomenų apie judėjimą klaidos“ įvykis užfiksuojamas TPB, kai nutrūksta įprastas duomenų srautas tarp įtaisyto judesio jutiklio ir TPB ir (arba) įvykus duomenų vientisumo arba autentiškumo klaidai keičiantis duomenimis tarp įtaisyto judesio jutiklio ir TPB (067),
                              
                           
                                 —
                              
                              
                                 „mėginimo pažeisti apsaugą“ įvykis užfiksuojamas TPB, kai ne kalibravimo režimu pakenkiama įtaisyto judesio jutiklio apsaugai (068),
                              
                           
                                 —
                              
                              
                                 „tachografo“ gedimas užfiksuojamas TPB, kai ne kalibravimo režimu įvyksta bet koks įtaisyto judesio jutiklio gedimas (070).
                              
                           
               
                     ADA_008
                  
                  
                     Tachografo nustatomi gedimai yra susiję su įtaisyto judesio jutiklio gedimais (071).
                  
               
                     ADA_009
                  
                  
                     TPB kalibravimo funkcija leidžia automatiškai sujungti įtaisytą judesio jutiklį su TPB (154, 155).
                  
               
                     ADA_010
                  
                  
                     Terminai „judesio jutiklis“ ar „jutiklis“ šio priedo 10 priedėlio TPB apsaugos tiksluose reiškia įtaisytą judesio jutiklį.
                  
               4.   ADAPTERIO KONSTRUKCIJA IR FUNKCINIAI REIKALAVIMAI
         4.1.   Įeinančių greičio impulsų susiejimas ir adaptavimas
         
                     ADA_011
                  
                  
                     Adapterio įvesties sietuvas priima dažnio impulsus, rodančius transporto priemonės greitį ir nuvažiuotą atstumą. Įeinančių impulsų elektrinė charakteristika: TBN gamintojo. Tik adapterio gamintojas ir patvirtintos dirbtuvės, kuriose įrengiamas adapteris, jei reikia, gali sureguliuoti tinkamą adapterio įvesties sąsają su transporto priemone.
                  
               
                     ADA_012
                  
                  
                     Adapterio įvesties sietuvas, jei reikia, gali padauginti ar padalinti įeinančių greičio impulsų dažnio impulsus iš pastovaus koeficiento, kad pritaikytų vertę prie k koeficiento diapazono, nustatyto šiame priede (nuo 4 000 iki 25 000 impulsų/km). Šį pastovų koeficientą nustatyti gali tik adapterio gamintojas ir patvirtintos dirbtuvės, kuriose įrengiamas adapteris.
                  
               4.2.   Įeinančių impulsų perdavimas į įtaisytą judesio jutiklį
         
                     ADA_013
                  
                  
                     Įeinantys impulsai (jei reikia, adaptuoti, kaip nurodyta pirmiau) perduodami į įtaisytą judesio jutiklį taip, kad judesio jutiklis užfiksuotų kiekvieną įeinantį impulsą.
                  
               4.3.   Įtaisytas judesio jutiklis
         
                     ADA_014
                  
                  
                     Perduodami impulsai suaktyvina įtaisytą judesio jutiklį ir jis rodo judėjimo duomenis, tiksliai atitinkančius transporto priemonės judėjimą, taip, lyg būtų mechaniškai susietas su judančia transporto priemonės dalimi.
                  
               
                     ADA_015
                  
                  
                     TPB naudojasi įtaisyto judesio jutiklio identifikavimo duomenimis adapteriui identifikuoti (077).
                  
               
                     ADA_016
                  
                  
                     Įtaisytame judesio jutiklyje saugomi įrengimo duomenys laikomi adapterio įrengimo duomenimis (099).
                  
               4.4.   Apsaugos reikalavimai
         
                     ADA_017
                  
                  
                     Adapterio korpusas pagaminamas taip, kad nebūtų galima jo atidaryti. Jis užplombuojamas, kad mėginimas jį fiziškai pažeisti būtų lengvai nustatomas (pvz., apžiūros metu, žr. ADA_035).
                  
               
                     ADA_018
                  
                  
                     Turi būti neįmanoma įtaisyto judesio jutiklio išimti iš adapterio nepažeidžiant adapterio korpuso plombos (-ų) ar plombos tarp jutiklio ir adapterio korpuso (žr. ADA_035).
                  
               
                     ADA_019
                  
                  
                     Adapteris užtikrina, kad judėjimo duomenys būtų gaunami tik iš adapterio įvedinio.
                  
               4.5.   Veikimo charakteristika
         
                     ADA_020
                  
                  
                     Adapteris gerai veikia nustatytu temperatūros diapazonu (TBN gamintojo, priklausomai nuo įrengimo vietos) (159).
                  
               
                     ADA_021
                  
                  
                     Adapteris gerai veikia drėgnumo diapazonu nuo 10 % iki 90 % (160).
                  
               
                     ADA_022
                  
                  
                     Adapteris apsaugotas nuo viršįtampių, maitinimo poliškumo pasikeitimo ir trumpųjų sujungimų (161).
                  
               
                     ADA_023
                  
                  
                     Adapteris atitinka Komisijos direktyvą 2006/28/EB (1), iš dalies keičiančią Tarybos direktyvą 72/245/EEB dėl elektromagnetinio suderinamumo siekiant ją suderinti su technikos pažanga, ir yra apsaugotas nuo elektrostatinių iškrovų ir trumpalaikių įtampos svyravimų (162).
                  
               4.6.   Medžiagos
         
                     ADA_024
                  
                  
                     Adapteris atitinka nustatytą apsaugos laipsnį (TBN gamintojų, priklausomai nuo įrengimo vietos) (164, 165).
                  
               
                     ADA_025
                  
                  
                     Adapterio korpusas yra geltonos spalvos.
                  
               4.7.   Žymėjimas
         
                     ADA_026
                  
                  
                     Prie adapterio pritvirtinama informacinė plokštelė su tokiais duomenimis (169):
                     
                                 —
                              
                              
                                 adapterio gamintojo pavadinimas ir adresas,
                              
                           
                                 —
                              
                              
                                 gamintojo suteiktas dalies numeris ir adapterio pagaminimo metai,
                              
                           
                                 —
                              
                              
                                 adapterio arba tachografo su adapteriu tipo patvirtinimo ženklas,
                              
                           
                                 —
                              
                              
                                 adapterio įrengimo data,
                              
                           
                                 —
                              
                              
                                 transporto priemonės, kurioje jis įrengtas, identifikavimo numeris.
                              
                           
               
                     ADA_027
                  
                  
                     Informacinėje plokštelėje taip pat turi būti šie duomenys (jei iš išorės jų nematyti ant įtaisyto judesio jutiklio):
                     
                                 —
                              
                              
                                 įtaisyto judesio jutiklio gamintojo pavadinimas,
                              
                           
                                 —
                              
                              
                                 gamintojo suteiktas dalies numeris ir įtaisyto judesio jutiklio pagaminimo metai,
                              
                           
                                 —
                              
                              
                                 įtaisyto judesio jutiklio tipo patvirtinimo ženklas.
                              
                           
               5.   TACHOGRAFO ĮRENGIMAS, KAI NAUDOJAMAS ADAPTERIS
         5.1.   Įrengimas
         
                     ADA_028
                  
                  
                     Transporto priemonėse įrengiami adapteriai tiekiami tik transporto priemonių gamintojams ar valstybių narių kompetentingų institucijų patvirtintoms dirbtuvėms, turintiems teisę įrengti, aktyvuoti ir kalibruoti skaitmeninius tachografus.
                  
               
                     ADA_029
                  
                  
                     Patvirtintos dirbtuvės, įrengdamos adapterį, sureguliuoja įvesties sąsają ir nustato įvesties signalo dalijimo koeficientą (jei reikia).
                  
               
                     ADA_030
                  
                  
                     Patvirtintos dirbtuvės, įdiegdamos adapterį, užplombuoja adapterio korpusą.
                  
               
                     ADA_031
                  
                  
                     Adapteris įtaisomas kuo arčiau tos transporto priemonės dalies, iš kurios gaunami įeinantys impulsai.
                  
               
                     ADA_032
                  
                  
                     Adapterio maitinimo laidai yra raudoni (fazė) ir juodi (įžeminimas).
                  
               5.2.   Plombavimas
         
                     ADA_033
                  
                  
                     Taikomi tokie plombavimo reikalavimai:
                     
                                 —
                              
                              
                                 adapterio korpusas yra užplombuotas (žr. ADA_017),
                              
                           
                                 —
                              
                              
                                 įtaisyto judesio jutiklio korpuso sujungimas su adapterio korpusu turi būti užplombuotas, nebent būtų neįmanoma išimti integruoto judesio jutiklio nepažeidus adapterio korpuso plombos (-ų) (žr. ADA_018),
                              
                           
                                 —
                              
                              
                                 adapterio korpuso sujungimas su transporto priemone turi būti užplombuotas,
                              
                           
                                 —
                              
                              
                                 adapterio ir įrangos, iš kurios gaunami įeinantys impulsai, sujungimas turi būti užplombuotas iš abiejų pusių (kiek įmanoma).
                              
                           
               6.   TIKRINIMAI, PATIKROS IR REMONTAS
         6.1.   Periodinės patikros
         
                     ADA_034
                  
                  
                     Jei naudojamas adapteris, kiekvienos periodinės tachografo patikros metu (periodinė patikra atitinka 1 B priedo VI skyriaus 256–258 reikalavimus) tikrinama (257):
                     
                                 —
                              
                              
                                 ar adapteris yra su atitinkamu tipo patvirtinimo ženklu,
                              
                           
                                 —
                              
                              
                                 ar nepažeistos adapterio ir jo sujungimų plombos,
                              
                           
                                 —
                              
                              
                                 ar adapteris įrengtas taip, kaip nurodyta įrengimo plokštelėje,
                              
                           
                                 —
                              
                              
                                 ar adapteris įrengtas taip, kaip nurodyta adapterio ir (arba) transporto priemonės gamintojo,
                              
                           
                                 —
                              
                              
                                 ar tikrinamoje transporto priemonėje leidžiama įrengti adapterį.
                              
                           
               7.   TACHOGRAFO TIPO PATVIRTINIMAS, KAI NAUDOJAMAS ADAPTERIS
         7.1.   Bendrosios nuostatos
         
                     ADA_035
                  
                  
                     Tipui patvirtinti tachografas pateikiamas visas, kartu su adapteriu (269).
                  
               
                     ADA_036
                  
                  
                     Bet kuris adapteris gali būti pateiktas tipui patvirtinti atskirai ar kaip tachografo dalis.
                  
               
                     ADA_037
                  
                  
                     Tipo patvirtinimo metu atliekami adapterio funkciniai bandymai. Teigiami bandymų rezultatai patvirtinami atitinkamu pažymėjimu (270).
                  
               7.2.   Funkcionavimo pažymėjimas
         
                     ADA_038
                  
                  
                     Adapterio ar tachografo su adapteriu funkcionavimo pažymėjimas išduodamas adapterio gamintojui tik sėkmingai atlikus visus nurodytus minimalius funkcinius bandymus.
                     
                                 Nr.
                              
                              
                                 Bandymas
                              
                              
                                 Aprašymas
                              
                              
                                 Susiję reikalavimai
                              
                           
                                 1.
                              
                              
                                 
                                    Administracinis patikrinimas
                                 
                              
                           
                                 1.1.
                              
                              
                                 Dokumentai
                              
                              
                                 Adapterio dokumentų teisingumas
                              
                              
                                  
                              
                           
                                 2.
                              
                              
                                 
                                    Apžiūra
                                 
                              
                           
                                 2.1.
                              
                              
                                 Adapterio atitiktis dokumentams
                              
                              
                                  
                              
                           
                                 2.2.
                              
                              
                                 Adapterio identifikavimas (ženklinimas)
                              
                              
                                 ADA_026, ADA_027
                              
                           
                                 2.3.
                              
                              
                                 Adapterio medžiagos
                              
                              
                                 nuo 163 iki 167
                                 ADA_025
                              
                           
                                 2.4.
                              
                              
                                 Plombavimas
                              
                              
                                 ADA_017, ADA_018, ADA_035
                              
                           
                                 3.
                              
                              
                                 
                                    Funkciniai bandymai
                                 
                              
                           
                                 3.1.
                              
                              
                                 Greičio impulsų perdavimas į įtaisytą judesio jutiklį
                              
                              
                                 ADA_013
                              
                           
                                 3.2.
                              
                              
                                 Įeinančių greičio impulsų susiejimas ir adaptavimas
                              
                              
                                 ADA_011, ADA_012
                              
                           
                                 3.3.
                              
                              
                                 Judėjimo matavimo tikslumas
                              
                              
                                 nuo 022 iki 026
                              
                           
                                 4.
                              
                              
                                 
                                    Poveikio aplinkai bandymai
                                 
                              
                           
                                 4.1.
                              
                              
                                 Gamintojo atliktų bandymų rezultatai
                              
                              
                                 Gamintojo atliktų poveikio aplinkai bandymų rezultatai
                              
                              
                                 ADA_020, ADA_021, ADA_022, ADA_023, ADA_024
                              
                           
                                 5.
                              
                              
                                 
                                    EMS bandymai
                                 
                              
                           
                                 5.1.
                              
                              
                                 Spinduliuotė ir imlumas
                              
                              
                                 Atitikties Direktyvai 2006/28/EB patikrinimas
                              
                              
                                 ADA_023
                              
                           
                                 5.2.
                              
                              
                                 Gamintojo atliktų bandymų rezultatai
                              
                              
                                 Gamintojo atliktų poveikio aplinkai bandymų rezultatai
                              
                              
                                 ADA_023
                              
                           
               
      
         (1)  OL L 65, 2006 3 7, p. 27.